b"\n_START_ARTICLE_\nColl de la R\xc3\xa9publique\n_START_SECTION_\nHist\xc3\xb2ria\n_START_PARAGRAPH_\nEl nom del coll de La R\xc3\xa9publique i el de la propera vila de 'La R\xc3\xa9publique' deriven de l'intent dels membres de la secta religiosa beguina per fundar a la zona una comunitat independent anomenada la Rep\xc3\xbablica de Jesucrist. Les beguines es van establir a Saint-Jean-Bonnefonds, per\xc3\xb2 al novembre de 1794 es van traslladar uns 20 quil\xc3\xb2metres, fins a l'altipl\xc3\xa0 per estar preparades per a l'arribada del profeta Elies.\n_START_SECTION_\nCiclisme\n_START_PARAGRAPH_\nDes del nord, l'ascensi\xc3\xb3 t\xc3\xa9 17 km de llargada. En aquests quil\xc3\xb2metres se superen 644 m de desnivell a una mitjana del 3,8%, amb un desnivell m\xc3\xa0xim del 6,3%._NEWLINE_Des del sud, l'ascensi\xc3\xb3 comen\xc3\xa7a a Bourg-Argental; on durant 12 km se superen 626 m de desnivell a una mitjana del 5,2%, amb un desnivell m\xc3\xa0xim del 7,9%.\n_START_SECTION_\nV\xc3\xa9locio\n_START_PARAGRAPH_\nAl cim del coll hi ha un monument en record de Paul de Vivie, que va escriure sota el pseud\xc3\xb2nim de V\xc3\xa9locio i fou important en el desenvolupament del cicloturisme. El coll de la R\xc3\xa9publique era la seva ascensi\xc3\xb3 matinal preferida. Cada anys, des de 1922 els voluntaris del comit\xc3\xa9 V\xc3\xa9locio de Saint-\xc3\x89tienne organitzen la journ\xc3\xa9e V\xc3\xa9locio, pujant fins al coll."